သောက်လေသောက်လေ ငတ်မပြေ၊ ကာမေငါးသင်း သည်ဆားတွင်း

သောက်လေသောက်လေ ငတ်မပြေ၊ ကာမေငါးသင်း သည်ဆားတွင်း သည် မြန်မာဆိုရိုးစကား ဖြစ်သည်။ အဓိပ္ပာယ် “သောက်လေသောက်လေ ငတ်မပြေ၊ ကာမေငါးသင်း သည်ဆားတွင်း” ဆိုသည်မှာ “သောက်လေသောက်လေ ငတ်မပြေ” (ဆားငံရည်ကို သောက်လေလေ ရေငတ်လေလေ ဖြစ်သကဲ့သို့) “ကာမေငါးသင်း သည်ဆားတွင်း” (ကာမဂုဏ်ငါးပါးသည် ဆားတွင်းနှင့် တူသည်) ဟု ဆိုလိုသည်။ ဆိုလိုသည်မှာ ကာမဂုဏ်ငါးပါး (ရူပါရုံ၊ သဒ္ဒါရုံ၊ ဂန္ဓာရုံ၊ ရသာရုံ၊ ဖောဋ္ဌဗ္ဗာရုံ) တို့ကို မည်မျှပင် ခံစားပါစေ ကျေနပ်တင်းတိမ်မှု မရှိဘဲ ပို၍ ပို၍ ခံစားလိုစိတ်သာ တိုးပွားလာကြောင်းကို ဖော်ပြသည်။ ဆားငံရည်ကို သောက်ခြင်းဖြင့် ရေငတ်ပြေမည့်အစား ပို၍ ရေငတ်သကဲ့သို့ ကာမဂုဏ်များကို ခံစားခြင်းသည်လည်း တဏှာရာဂကို ပို၍ တိုးပွားစေသည်ဟု ဆိုလိုသည်။ ဤဆိုရိုးစကားသည် ကာမဂုဏ်တို့၏ မပြည့်စုံနိုင်သော သဘောကို ဖော်ပြပြီး တဏှာရာဂကို လျှော့ချရန် တိုက်တွန်းအားပေးသည်။ ကိုးကားချက်များ "ငါးပါးကာမာ၊ ဝဋ်ချမ်းသာ၏၊ နစ်ကာပူလော၊ မြစ်သဘောကား၊…၊ သောက်လေသောက်လေ၊ ငတ်မပြေတည့်၊ ကျတ်ရေအနည်၊ ဆားငန်ရည်နှင့်၊ မည်သည်မထူး၊" [၈၅၃] ပါမီ ၇၇။ ဆက်စပ်ဖတ်ရှုရန် ကာမဂုဏ်ငါးပါး ကိုးကား Category:မြန်မာဆိုရိုးစကားများ